ལ་ཡིན་
པས་མཐོང་བ་ཡལ། །ཞེས་རྣམ་རྟོག་སྐད་ཅིག་མ་དེ་ཉིད་དེ་ལྟར་ཤེས་ན་ཐམས་ཅད་ལ་འདྲ་
བས་ཐག་གཅིག་ཐོག་ཏུ་བཅད། དོན་ད་ལྟའི་ཤེས་པ་ཡེ་གྲོལ་ཡོངས་གྲོལ་ཡིན་པའི་རང་ངོ་
རང་གིས་ཤེས་པ་རང་སར་གྲོལ་བའི་ཅེར་གྲོལ་གྱི་རིག་པའི་ཐོག་ཏུ་གདེང་བཅའ་བ་ཡིན་
262

བཙུན་མ་ཨ་ཟླ་ལ་གནང་བའི་ཞལ་གདམས།
ནོ༑ ༑དེ་ལྟར་གྲོལ་ལུགས་ཀྱི་གནད་འདི་ཤེས་ནས། རྣམ་རྟོག་གང་ཤར་ངོས་བཟུང་ནས་
ཅེར་གྱིས་ཟིན་པའི་ཤར་མཁན་རང་གི་ཐོག་ཏུ་བཞག་སྟེ་ཅི་ཤར་ཤར་གྲོལ་རྗེས་མཐུད་མེད་
པའི་ངང་ཆུ་ལ་རི་མོ་བྲིས་ལྟར་སྐྱོང་བས་རྣམ་རྟོག་གཞི་གྲོལ་རིག་པའི་དབྱིངས་ཆེན་པོར་རང་
ས་དག་པ་དེ་ལ་འཁྲུལ་པ་རང་གྲོལ་དུ་བཏང་ཟེར་བ་རེད། དེ་ལྟར་འཁྲུལ་རྟོག་དེ་དག་ཞི་
བའམ་རང་སར་གྲོལ་བ་ལས་གཞན་པའི་མྱང་འདས་ཞིག་སྒྲུབ་རྒྱུ་མེད་པར་ཤེས་ནས་སེམས་
དང་རིག་པའི་ལ་ཤན་འདི་ཕྱེ་བ་རེད་པས་སེམས་ནི་དུས་གསུམ་ཡིད་ཀྱི་འཁྲུལ་རྟོག་ཡིན་
ལ༑ དེའང་འདས་པའི་རྣམ་རྟོག་ནི་འགག །མ་འོངས་པ་ནི་མ་སྐྱེས། ད་ལྟའི་ཤེས་པ་ལ་ཐད་
ཀར་བལྟས་པས་གྲོལ་བ་བཞི་ཡི་བདག་ཉིད་དུ་གྲོལ་ནས་སྐད་ཅིག་གིས་དུས་གསུམ་གྱི་རྣམ་
རྟོག་དང་མ་འདྲེས་པའི་ད་ལྟའི་ཤེས་པ་གསལ་སྟོང་བཟོ་བཅོས་དང་བྲལ་བ་ཞིག །དེས་ན་
ཤར་ཡོད་པས་དེ་ལ་རིག་པ་ཟེར་བ་རེད། དེ་ནི་སེམས་ཀྱི་ཡལ་ས་རྣམ་རྟོག་ཐམས་ཅད་འཆར་
གཞི་དང་གྲོལ་གཞི་ཡིན་པས་ཀ་དག་གཞི་ཡི་རིག་པ་ཟེར། དེའང་རང་ལྡོག་ཕྱེ་ན་གྲོལ་བ་
ཀ་དག་གྲོལ་གཞི་ལྷུན་གྲུབ་ཟུང་འཇུག་འཆར་གཞི་ཡིན་ནོ། །དེ་ལྟར་ཆོས་སྐུ་གཞི་གནས་
ཀྱི་རིག་པ་ངོ་ཤེས་པ་རྣལ་འབྱོར་ལམ་གྱི་ཀ་དག་སྤྲོས་བྲལ་དོན་གྱི་ལྟ་བ་ཡིན་པས་དེ་ལྟར་
ཨེ་ཡོད་ལྟོས་དང༌། ཡོད་ན་རིག་པ་དེའི་ངོ་བོ་ལ་ཉམས་བདེ་གསལ་མི་རྟོག་སོགས་རྐྱེན་
བཟང་ངན་གང་གིས་བསྒྱུར་ཨེ་སྲིད་ལྟོས་དང་། གཤིས་ལ་འགྱུར་བ་མེད་པར་ཐག་ཆོད་
དགོས་སོ། །དེ་ལྟར་རང་གནས་རིག་པ་ངོ་རང་ཐོག་ཏུ་འཕྲོད་ནས། རིག་པ་དེ་སྔར་བཤད་
པ་ལྟར་སྐྱེ་འགག་གནས་གསུམ་དང་བྲལ་བའི་ངོ་བོ་སྐྱེ་མེད་བརྗོད་བྲལ། རང་གདངས་རང་
བཞིན་འགག་མེད་གསལ་བ། ཐུགས་རྗེ་རིག་སྟོང་དབྱེར་མེད་གསུམ་གྱི་བདག་ཉིད་ཡིན།
དབྱིངས་རིག་དབྱེར་མེད་དེ་ལ་སྐུ་གསུམ་ཡེ་ཤེས་གསུམ་ཟེར་ཏེ། ངག་གི་བརྗོད་བྱ་དང་ཡིད་
263

ཀུན་མཁྱེན་ཀརྨ་བཛྲའི་གསུང་འབུམ།
ཀྱིས་བསམ་བྱ་ལས་འདས་པའི་ངོ་བོ་སྐྱེ་མེད་ཆོས་སྐུའི་ཡེ་ཤེས། རང་བཞིན་རིག་གདངས་
གོ་མ་འགགས་པའི་རྩལ་ཏུ་སྣང་སྲིད་ཐམས་ཅད་སད། ཚོགས་དྲུག་གི་ཡུལ་སྣང་ཐམས་ཅད་
མ་འགག་པར་མཐོང་ལ་གཟུགས་བརྙན་ལྟར་རང་སྣང་རང་བཞིན་འོད་གསལ་ལོངས་སྐུའི་
ཡེ་ཤེས་རིག་སྟོང་ཟུང་འཇུག་གི་ཆ་ནས་ངོ་བོ་སྟོང་ལ་རང་བཞིན་གསལ་བའི་བདག་ཉིད་
ཅན། ཀ་དག་ཐུགས་རྗེའི་རང་བཞིན་རིག་པ་འཆར་གཞི་ཟངས་ཐལ་དུ་ཡོད་པ་དང༌། རང་རྩལ་
རྣམ་རྟོག་གང་ཤར་ཐམས་ཅད་ཤར་དུས་ནས་ཤར་ས་ཤར་མཁན་མེད་པས་ཤར་གྲོལ་དུས་
མཉམ་ཆུ་རླབས་ལྟར་གཟུང་འཛིན་ལས་གྲོལ་བའི་འོད་གསལ་རིག་པ་ཆོས་སྐུར་འབྱམས་
ཀླས་པ་ལ། ཐུགས་རྗེ་ཀུན་ཁྱབ་སྤྲུལ་སྐུ་ཡེ་ཤེས་ཞེས་བྱའོ། །དེ་ལྟ་བུ་སེམས་ཉིད་དངོས་པོ་
ཆོས་སུ་སྐེ་བ་མེད། དངོས་མེད་དུ་འགག་པ་མེད། ཐ་དད་ཀྱི་ཆོས་སུ་གནས་པར་མེད་པའི་
དབྱིངས་རིག་དབྱེར་མེད་སྐུ་གསུམ་རིག་པའི་ངོ་བོ་རང་ཐོག་ཏུ་འཕྲོད་པ་ནི་ལ་ཟླ་གསུམ་
གྱི་དོན་ཡིན་ནོ། །དེ་ལྟར་སྐུ་གསུམ་རང་ལ་མ་བྱས་ལྷུན་གྲུབ་ཏུ་ཡོད་པར་ཤེས་ཤིང་དེ་ལས་
གཞན་པའི་ས་ལམ་འབྲས་བུ་བཙལ་དུ་མེད་པར་ཐག་མ་ཆོད་ན་ལམ་དུ་ཤོར་བ་ཡིན་པས་
གླང་པོ་ཁྱིམ་དུ་བཞག་ནས་གླང་རྗེས་ནགས་སུ་ཚོལ་བ་ལྟར་མི་བྱེད་ནས། རང་གི་ཉམས་
ལེན་ལ་ཐག་གཅིག་ཐོག་ཏུ་ཆོད་པར་བྱས་ནས་གྲོལ་ལུགས་ཀྱི་གདེངས་དང་མི་ལྡན་པའི་
སེམས་གནས་ངལ་གསོ་ཙམ་མ་ཡིན་པར་གདེང་གྲོལ་ཐོག་ཏུ་བཅའ་སྟེ། གྲོལ་བ་བཞི་ལྡན་
གྱི་རིག་པའི་བཙན་ས་བཟུང་བའམ་སྐུ་གསུམ་ལྡན་མིན་གྲོལ་བཞིའི་ཐོག་ཏུ་གདེང་བཅའ་
བ་ནི་དགའ་རབ་རྡོ་རྗེའི་ཚིག་གསུམ་གནད་བརྡེགས་པའི་དོན་ཡིན་ནོ། །དེ་དག་ལ་ངེས་
ཤེས་ཁྱད་པར་བ་ཞིག་ཨེ་ཡོད་གི །ཡོད་ན་ངེས་ཤེས་འདི་དང་པོར་སྐྱེ་དགོས། བར་དུ་བརྟན་
དགོས། ཐ་མར་ཟད་ཐུབ་དགོས་ཏེ། ཀུན་མཁྱེན་གྱིས། རང་ངོ་འཕྲོད་ཀྱང་གོམས་འདྲིས་མ་
264

བཙུན་མ་ཨ་ཟླ་ལ་གནང་བའི་ཞལ་གདམས།
བྱས་ན། །རྣམ་རྟོག་དགྲས་ཁྱེར་གཡུལ་པོའི་བུ་ཆུང་བཞིན། །སྒོམ་ཡུན་རིང་ཡང་ཞེན་བློ་མ་
ཞིག་ན། །ངལ་བ་དོན་མེད་རབས་ཆད་ཁེ་གྲགས་འདྲ། །ཞེས་གསུངས་སོ། །དེས་ན་ངོ་ཤེས་
པ་ཙམ་གྱིས་མི་ཆོག་སྟེ། གྲོལ་ཐོག་ཏུ་གདེང་བཅའ་ནས་གྲོལ་གཞིའི་ཀློང་དུ་བཙན་ས་ཟིན་
དགོས། དེ་ལ་ཐོག་མེད་འཁྲུལ་པའི་བག་ཆགས་དང་ད་ལྟའི་རང་རིག་ཡེ་ཤེས་རང་ངོ་ལ་
གནས་པ་གཉིས་ཤེད་བསྡུར་དགོས་པས་ག་ལ་མཉམ་མ་མཉམ་པས་ད་ལྟ་རང་དྲན་པས་
ཟིན་རུང་ད་ལྟར་རང་འཁྲུལ་འགྲོ་བ་འདི་རེད་པས་དུས་རྣམས་ཀུན་ཏུ་ཀུན་གཞི་ལུང་མ་
བསྟན་ལྷན་སྐྱེས་ཀྱི་མ་རིག་པ་དང་རིག་པ་ཡུལ་ཕྱིར་འབྲོང་བ་ཀུན་བཏགས་ཀྱི་མ་རིག་
གཉིས་ཀྱི་དབང་དུ་སྐད་ཅིག་ཀྱང་མི་གཏོང་བར་སེམས་ཉིད་གདོད་མའི་ཡེ་གྲོལ་གྱི་གནས་
ལུགས་ཆོས་ཉིད་ཀྱི་དྲན་པས་ཟིན་བཞིན་པ་ཞིག་དགོས་ཤིང༌། ཁྱད་པར་བླ་མའི་མོས་གུས་
དང་སྦྲགས་ཏེ་ཐུགས་ཡིད་བསྲེས་ནས་གཟུང་འཛིན་གྱི་སེམས་ལས་འདས་པའི་ཀ་དག་ཡེ་
གྲོལ་གཉུག་མའི་ཡེ་ཤེས་རང་ངོ་འཕྲོད་པའི་ད་ལྟའི་ཤེས་པ་བཟོ་བཅོས་གང་ཡང་མ་སོང་
བའི་གསལ་རིག་རྗེན་པ་ངོས་བཟུང་དང་བྲལ་བ་འདི་ཉིད་བློ་ཡིས་བཟོ་བཅོས་གང་ཡང་
མ་བྱས་པར་རང་ངོ་རང་ཤེས་ཙམ་པའི་ངང་དུ་གཏད་མེད་ཤེས་པ་ཡུལ་དང་མ་འདྲེས་རྒྱ་ཡན་དབང་
ལྔ་མ་འགག་ལྷུག་པར་བྱུང་ཚོར་མ་འགག་ཀློད་དེ་ཤེས་པ་མ་སྒྲིམ་རང་བབས་སུ་གཞི་ལས་མ་བཅོས་འཇོག །
དེ་ལས་བློ་ཡིས་སྤྲ་ཙམ་མི་སྒོམ། ཡིད་ཆེས་ཀྱི་རྟོག་དཔྱོད་མི་གཏོང༌། འཇུར་དྲན་གྱི་བྱ་ར་
མི་བཀོད། སྟོང་པར་འབྱམས་སུ་མི་འཇུག །ཅེར་བལྟས་རྒྱས་འདེབས་མི་པྱེད། ཉམས་
ཞེན་རོ་ལ་མི་ཆགས། ཆེད་འཛིན་གཉེན་པོས་མ་འཆིངས། ཡིད་མུག་སྒྱིད་ལུགས་མ་བྱེད།
ཡིད་སྨོན་རེ་དོགས་མ་བྱེད། རྫོགས་ཆེན་རང་བབས་ཡེ་གྲོལ་ལ། བསྐྱར་གྲོལ་བསྒོམ་པས་
ཕུང་བ་ཡིན། བསྒོམ་རྒྱུ་རྡུལ་ཙམ་མེད་པའི་ངང་ཡེངས་སུ་སྤུ་ཙམ་མེད་པར་བཞག །གཟུང་
265

ཀུན་མཁྱེན་ཀརྨ་བཛྲའི་གསུང་འབུམ།
འཛིན་བྱུང་ན་ཕཊ་ཀྱིས་གཏོར། །ཐུགས་ཕྲད་ཤེས་པ་དེ་རུ་འཆར། །བྱིང་ན་རླུང་རོ་ཕྲུགས་
སུ་འབུད། །མིག་ཀྱང་ནམ་མཁའི་ཁམས་སུ་ལྟོས། །གསལ་སྟོང་རྗེན་པར་ལྷག་གེར་འཆར། །
རྨུགས་ན་ཧ་ཞེས་དབྱིངས་རིག་བསྲེས། །མགོ་བོ་སྐྱེ་ཞིང་ལུས་གནད་བསྲང་། །བདེ་བ་ཆེན་
པོའི་ཡེ་ཤེས་འཆར། །རྒོད་ན་སྙིང་གར་བླ་མ་བསྒོམ། །གསོལ་བ་བཏབ་རྗེས་དབྱེར་མེད་
བསྲེ། །མི་རྟོག་རྗེན་པར་ལྷག་གེར་འཆར། །ལམ་གྱི་གེགས་སེལ་དེ་དག་ཡིན། །རིག་ངོ་
ཟང་ཐལ་ལས་རང་རྩལ་ཆགས་སྡང་དགག་སྒྲུབ་སེམས་ཀྱི་རོལ་པར་ཤར་ཚད་ཤར་དུས་ཉིད་
ནས་གཞི་མེད་རྩ་བྲལ་དུ་ཐག་བཅད་འཛིན་ཞེན་དང་བླང་དོར་མི་བྱ། ཤར་མཁན་རང་གི་
ཐོག་ཏུ་ཞོགས་དང་། དྲན་མེད་འོག་འགྱུར་མ་སོང་བའི་ཧྲིག་གི་རིག་པའི་དྲན་པ་འདི་བརྗོད་
མེད་བློ་ལས་འདས་པ་ཡོད། དེ་ལྟར་སྤྱང་གཉེན་གཉིས་སུ་མ་དགོས་པར་སྤྲང་བྱ་ཁོ་རང་
རིག་པས་ངོས་ཟིན་པ་དང་མཉམ་དུ་སྦྲུལ་མདུད་ཞིག་པ་ལྟར་རང་གྲོལ་དུ་སོང་བའི་གནད།
ཉོན་མོངས་རྣམ་རྟོག་གང་ཤར་ཡང་དེ་ཁའི་ངོ་བོ་ཡེ་ནས་སྟོང་ཉིད་ལས་མ་འདས་པས་ཡེ་
གྲོལ་རང་ཤར་རང་རིག་ཡིན་པའི་ཕྱིར་རོ། །འདི་མ་ཤེས་ན་གཉེན་པོར་ཤོར་བ་ཡིན། ཐག་
མ་ཆོད་ན་ཤར་མཁན་རང་ཐོག་ཏུ་བྱུང་གནས་འགྲོ་འོང་བཙལ་ན་ཤེས་སོ། །རྫོགས་པ་ཆེན་
པོའི་ལུགས་ལ་གང་ཤར་མི་ལྟ་སེང་གེར་རྡོ་འཕངས་བཞིན་ཤར་མཁན་ངོས་བཟུང་ལ། ཤར་
མཁན་རང་སངས་རྗེན་པའི་ཐོག་ཏུ་བཞག་པར་ཡིན། འདི་ལ་གང་ཤར་རང་གྲོལ་དུ་སྐྱོང་
ཟེར་བ་རེད། དེ་ལ་ཤར་བ་ནི་ཡུལ། ཤར་མཁན་ནི་ཡུལ་ཅན་རིག་པའི་འཛིན་ཆ་སྟེ། དཔེར་
ན་ཡེངས་པ་ནི་ཡུལ། ངོས་ཟིན་མཁན་ནི་ཡེངས་མཁན་ཟེར་བ་རེད། འདི་ལ་ཅེར་གྲོལ་གྱི་
རིག་པ་སྐད་ཅིག་མ་ཟེར་བ་ཡིན། འདི་རང་ཚོ་བཟུང་བ་གདེང་གྲོལ་ཐོག་ཏུ་བཅའ་བ་ཡིན་
པས། རྣམ་རྟོག་གང་ཤར་ངོས་ཟིན་ན་ལྟ་བ་མཐོ་མཐོ་ལ་བསྙེགས་མི་དགོས་ཤར་མཁན་
266

བཙུན་མ་ཨ་ཟླ་ལ་གནང་བའི་ཞལ་གདམས།
རང་ཚོ་བཟུང་བས་ཆོག་སྟེ། རང་སེམས་ཅེར་གྱིས་མཐོང་དུས་ཚོགས་བརྒྱད་རང་གྲོལ་ཆོས་
སྐུ་རང་མལ་དུ་ཟིན་ཡོད་པའི་ཕྱིར་རོ། །དེ་ལྟར་དྲན་པ་དེ་ངོས་ཟིན་ན་མ་རིག་པ་རང་སངས་
ཡིན། འཁོར་བ་འཁྱམས་མཁན་མ་རིག་པ་ཡིན་པས་གྲོལ་འཁྲུལ་གྱི་མཚམས་རང་ངོ་ཤེས་
དང་མ་ཤེས་ལ་ཐུག་ཡོད་དོ། །
༈ མདོར་ན་སེམས་ཀྱི་འཇོག་སོ་ནི། ད་ལྟའི་ཐ་མལ་གྱི་ཤེས་པ་རང་འགྲོས་
བཅོས་བསླད་དང་བྲལ་བའི་གསལ་རིག་རྗེན་པ་བརྗོད་བྱས་གཏན་ལ་མི་ཕེབས་པའམ་ངོས་
བཟུང་དང་བྲལ་བ་འདི་ག་ཡིན། འདི་ཉིད་རྟག་པར་མ་བརྗེད་ཙམ་དུ་སྐྱོང་བ་ལ་སྒོམ་ཟེར་
བ་ཡིན། ད་ལྟའི་ཤེས་པ་འདི་ལ་རྫོགས་ཆེན་ཐུན་མིན་སྐབས་སུ། སེམས་ཉིད་གཞི་ཡི་གནས་
ལུགས་སམ། སྐྱོན་ཀ་ནས་དག་ཅིང་ཡོན་ཏན་ལྷུན་གྲུབ་ཏུ་མཆིས་པའི་བདེ་གཤེགས་སྙིང་
པོ་ཟེར་བ་རེད། དེའི་ཕྱིར་ད་ལྟའི་ཤེས་པ་བཅོས་བསླད་དང་བསམ་བརྗོད་བྲལ་བ་འདི་དུས་
རྟག་པར་ཚོགས་དྲུག་ཡུལ་ལ་དེར་འཛིན་མེད་ཅིང་། གཉེན་པོས་མ་སླད་པར། མཆན། དྲན་མཁས་ན་སྒོམ་ཟེར་
རིག་པ་ཟེར། ཀ་དག་ཟེར། འདི་མ་དྲན་ན་འཁྲུལ་པ་ཟེར། མ་རིག་པ་ཟེར། སེམས་ཟེར།
འཁོར་འདས་གཉིས་རིག་མ་རིག་ཙམ་ལས་གཞན་ཅི་ཡང་མེད་དོ། །དེ་ལྟར་དྲན་མེད་འོག་
འགྱུར་མ་སོང་བའི་རང་སེམས་རང་ངོ་ཤེས་པའི་དྲན་པ་འདི་དང་མ་བྲལ་ན་ཅི་ཤར་ཤར་དུས་
ནས་ཤར་ས་ཤར་མཁན་མེད་པ་ཤར་གྲོལ་དུས་མཉམ་དུ་སོང་ནས་གང་ཤར་རིག་པའི་རྩལ་
སྦྱོང་དུ་འཆར་བ་ཡིན། དེ་བཞིན་དུ་དྲན་པའི་རྩི་དང་མ་བྲལ་བའི་བསྐྱེད་རིམ་དང་མོས་གུས་
སྙིང་རྗེ་གང་ལའང༌། བརྗོད་དུ་མེད་པ་དེ་ངོ་བོ་སྟོང་པ་ཡིན། བསྐྱེད་རིམ་དུ་སྣང་བའམ།
མོས་གུས་སུ་གསལ་བའམ། སྙིང་རྗེར་ཤར་བ་ཐམས་ཅད་ངོ་བོ་སྟོང་པའི་རྩལ་རང་བཞིན་
གསལ་བ་ཡིན། དེའི་ངང་ནས་བསྐྱེད་རིམ་གྱི་འོད་ཟེར་སྤྲོ་བསྡུ། མོས་གུས་ཀྱི་ཚེ་དབང་བཞི་
267

ཀུན་མཁྱེན་ཀརྨ་བཛྲའི་གསུང་འབུམ།
ལེན་པ་སོགས་གདུང་བ་དྲག་པོ་སྙིང་རྗེའི་ཚེ་སྨོན་འཇུག་གི་ཕྲིན་ལས་སོགས་དང་། རྫོགས་
རིམ་རྐྱང་པའི་དཔེར་བརྗོད་ན། ཆུ་ལ་ཆུ། མེ་ལ་མེ། ཤིང་ལ་ཤིང་། སེམས་ཅན་ལ་སེམས་
ཅན་ནོ་སྙམ་པའི་འདུ་ཤེས་གུད་དུ་བཅད་ནས་ཡུལ་ཐོག་ཏུ་འབྱམས་པ་མེད་པས་ཀུན་དང་
མ་འདྲེས་བཞིན་དུ་ཀུན་ལ་ཁྱབ་པས་ཐུགས་རྗེ་ཀུན་ཁྱབ་ཅེས། ངོ་བོ་གཅིག་ལ་ཚོགས་པ་
གསུམ་གྱི་དེ་ཉིད་ཚང་བའི་གནད་འདི་ཤེས་ན་དགེ་སྦྱོར་ཐམས་ཅད་ལ་དམིགས་པ་མེད་པའི་
ཤེས་རབ་ཀྱིས་རྩིས་ཟིན་ཅིང༌། སྣང་སྟོང་གསལ་སྟོང་རིག་སྟོང་ཐམས་ཅད་ཀྱི་གནད་ཤེས་
པ་ཡིན། དེས་ན་རང་སེམས་རང་ངོ་ཤེས་པའི་དྲན་པ་དང་མ་བྲལ་ན། ཅི་ཤར་ཤར་གྲོལ་
དུས་མཉམ་ལས་ཡུལ་དང་འདྲེས་པ་མེད་དེ། མ་ཡེངས་པའི་གནས་སྐབས་ན་བདག་བཟུང་
གི་ཡུལ་ཡོད་མི་སྲིད་པས་ཡུལ་མེད་ཀྱི་ཤེས་པའམ། ཐུགས་གང་ལའང་གཏད་པ་མེད་པས་
གཏད་མེད། ཚོགས་དྲུག་གི་དྭངས་ཆ་མ་འགགས་པས་རྒྱ་ཡན་ཏེ། གཏད་མེད་རྒྱ་ཡན་གྱི་
ཤེས་པ་ཟེར་གྱི། ཕྱི་གཏད་མེད་ཀྱི་སྣང་བ་མེད་པ་ནི་མ་ཡིན་པས། སྣང་ངོ་ལ་སྣོད་བཅུད་
ཀྱི་སྣང་བ་མ་འགགས་ཀྱང་རིག་ངོ་ལ་དེ་དང་དེར་འཛིན་གྱི་འདུ་ཤེས་མེད་པས་སྣང་སེམས་
དུ་མ་རོ་གཅིག་པའི་རང་རིག་གཉུག་མའི་གཤིས་ལུགས་གཏད་མེད་རྒྱ་ཡན་དུ་སྐྱོང་བ་ཡིན།
དེས་ན་དང་པོའི་ལས་ཅན་གྱིས་ཕྱི་སྣང་བ་དགག་སྒྲུབ་མི་བྱ་རང་སར་བཞག །ནང་མ་རིག་
གཉིས་འཛིན་རྟོག་པའི་ཆུ་དེ་དྭངས་སུ་བཅུག་པར་ཡིན་པས། གང་ཤར་ངོས་བཟུང་ཤར་
མཁན་རང་ཐོག་ཏུ་བཞག་སྟེ། འགྱུ་བ་གནས་དག་གི་དགོངས་པ་སྐྱོང་བ་ནས་འཇུག་སྟེ།
རྟོག་པ་གང་ཤར་དྲན་པས་ཟིན་མ་ཐག །དྲན་པ་དང་རྟོག་པ་གཉིས་ཀ་དག་ནས་མ་བཅོས་
ཐ་མལ་གྱི་ཤེས་པ་ཡུལ་མེད་རང་གསལ་དུ་འགྲོ་བ་དེ་རེད་མོ། མདོར་ན་ས་ལམ་ཡོན་ཏན་
གཞིར་རྫོགས་ཀྱི་སེམས་ཉིད་གཞི་ཡི་གནས་ལུགས། གདམས་ངག་གིས་ཡིན་ཚུལ་ཤེས་
268

བཙུན་མ་ཨ་ཟླ་ལ་གནང་བའི་ཞལ་གདམས།
ནས་ཡེངས་མེད་དུ་བསྐྱངས་པས། གདོད་མའི་གཞི་ཐོག་ཏུ་སླེབས་པ་དག་པ་གཉིས་ལྡན་
གྱི་འབྲས་བུ་ཡིན་པས། ཁྱོད་ཀྱིས་མོས་གུས་དང་། སྙིང་རྗེའི་གྲོགས་དང་འགྲོགས་ནས་
ཡེངས་མེད་ཆུ་བོའི་རྒྱུན་བཞིན་དུ་བསྐྱང་ཐུབ་ན། སྔར་ངོ་སྤྲོད་པའི་སྐུ་གསུམ་གདོད་མའི་
གྲོལ་གཞི་མངོན་དུ་གྱུར་ཏེ་གཞི་དབྱིངས་གདོད་མའི་མགོན་པོའི་རྒྱལ་སར་ཟིན་པར་ངེས་
སོ༑ ༑
————༴
༈ ཀུན་བཟང་དགོངས་པའི་ཡི་གེ་སྐྱེད་མེད་ཨ། །སྙིང་རྗེ་རི་དྭགས་ཅན་
གྱི་ཟླ་བ་ཡི། །མིང་གིས་འབོད་པའི་དད་ལྡན་ནི་གུ་མས། །དྲན་གསོས་གནད་དྲིལ་དགོས་
ཞེས་བསྐལ་བའི་ངོར། །མི་མེད་རི་སུལ་ནགས་ཁྲོད་བྱ་སྐྱིབས་སུ། །ཐབས་ཤེས་རྐང་པ་
འདེགས་འཇོག་བསྒྱུར་བ་ཡི། །འབད་པས་བསྙེགས་ནས་དབེན་ཁྲོད་བསྟི་གནས་སུ། །རིག་
པའི་གྲོགས་བཟུང་རྒན་པོས་འདི་བགྱིས་སོ། །འདི་བཞིན་ཉམས་ལེན་མཛོད་དང་ནོར་
འཁྲུལ་མེད། །འདི་བཞིན་རྟོགས་པ་བདག་རྒྱུད་མ་མཆིས་ཀྱང་། །འདི་སོགས་སྨྲ་བའི་དོན་
ལ་ཆ་རྒྱུས་ཞིག །བླ་མ་དམ་པའི་དྲིན་གྱིས་བདག་ལ་བདོག །དོན་འདིས་སེམས་རྟོག་བརྫུན་
ཕུག་རང་སར་རྡིབ། །སེམས་ཉིད་སྐུ་གསུམ་གཉུག་མའི་ངོ་འཕྲོད་ནས། །གང་ཤར་རང་
གྲོལ་རིག་མདངས་སྐྱོང་བ་ཡིས། །ཀ་དག་ཀློང་དུ་བཙན་སར་ཟིན་པར་ཤོག །གུ་ཧྱ། ཁ་
ཐཾ༑ ཨྃ།། །།

269

ཀུན་མཁྱེན་ཀརྨ་བཛྲའི་གསུང་འབུམ།
༄༅། །